smcproject/ml-wiki-sentences huggingface dataset:
തന്റെ ആദ്യ ചിത്രം പ്യുവറിലെ അഭിനയത്തിന് വികാന്തർ മികച്ച നടിക്കുള്ള ഗുൽഡ്ബാഗ് അവാർഡ് നേടി.
2012 ൽ ജോ റൈറ്റ് സംവിധാനം ചെയ്ത അന്നാ കരിനീന എന്ന ചിത്രത്തിൽ കിറ്റി രാജകുമാരിയുടെ വേഷവും അതേവർഷം തന്നെ ഇറങ്ങിയ ഡാനിഷ് ചിത്രം എ റോയൽ അഫയറിലെ ക്വീൻ കരോലിൻ മാതിൽഡയുടെ വേഷവും അംഗീകാരം നേടി കൊടുത്തു.
2013-ൽ "ഹോട്ട്" എന്ന സ്വീഡിഷ് ചിത്രത്തിൽ അഭിനയിച്ചു.
കൂടാതെ അതേ വർഷം തന്നെ ജൂലിയൻ അസ്സാഞ്ചിന്റെ ജീവചരിത്രവുമായി ബന്ധപ്പെട്ട "ദി ഫിഫ്ത് എസ്റ്റേറ്റ്" എന്ന ചിത്രത്തിൽ അഭിനയിച്ചു.
2014, 2015 വർഷങ്ങളിൽ, ആക്റ്റിവിസ്റ്റായ ടെസ്റ്റമെന്റ് ഓഫ് യൂത്ത് എന്ന ചിത്രത്തിൽ വെരാ ബ്രിട്ടൻ എന്ന ആക്ടിവിസ്റ്റിന്റെ വേഷത്തിലും എക്‌സ് മെഷീനാ എന്ന ചിത്രത്തിൽ ഒരു ഹ്യൂമനോയ്ഡ് റോബോട്ടിന്റെ വേഷവും അവതരിപ്പിച്ചു.
എക്‌സ് മെഷീനയിലെ വേഷത്തിന് ഗോൾഡൻ ഗ്ലോബ് , ബാഫ്റ്റ നാമനിർദ്ദേശങ്ങൾ ലഭിച്ചു.
2015 ൽ തന്നെ ഇറങ്ങിയ ഡാനിഷ് ഗേൾ എന്ന ചിത്രത്തിന് മികച്ച സഹനടിക്കുള്ള അക്കാദമി അവാർഡും , സ്ക്രീൻ ആക്ടേഴ്സ് ഗിൽഡ് അവാർഡും ലഭിച്ചു.
2018 പുറത്തിറങ്ങാനിരിക്കുന്ന ടോംബ് റൈഡർ എന്ന ചിത്രത്തിൽ അലിസിയ ലാറ ക്രോഫ്റ്റ് ആയി അഭിനയിക്കും.
Vikander at the 2015 San Diego Comic-Con അഭിനയ ജീവിതം ചലച്ചിത്രം Year Title Role(s) Director(s) Notes 2010 Pure Katarina Lisa Langseth 2011 The Crown Jewels Fragancia Fernandez Ella Lemhagen 2012 A Royal Affair Caroline Mathilde Nikolaj Arcel Anna Karenina Kitty Joe Wright 2013 The Fifth Estate Anke Domscheit-Berg Bill Condon Hotel Erika Lisa Langseth 2014 Son of a Gun Tasha Julius Avery Seventh Son Alice Deane Sergei Bodrov Testament of Youth Vera Brittain James Kent 2015 Ex Machina Ava Alex Garland The Man from U.N.C.L.E. Gaby Teller Guy Ritchie The Danish Girl Gerda Wegener Tom Hooper Burnt Anne Marie John Wells 2016 Jason Bourne Heather Lee Paul Greengrass The Light Between Oceans Isabel Graysmark Sherbourne Derek Cianfrance 2017 Birds Like Us Huppu Faruk Šabanović Amela Cuhara Voice Tulip Fever Sophia Sandvoort Justin Chadwick Submergence Danielle Flinders Wim Wenders Euphoria Ines Lisa Langseth Moomins and the Winter Wonderland Little My / Sorry-oo Ira Carpelan Jakub Wronski Voice;
Filming 2018 Tomb Raider Lara Croft Roar Uthaug Post-production Freak Shift Diane Largo Ben Wheatley Pre-production ടെലിവിഷൻ Year Title Role Notes 2002 Min balsamerade mor Ebba Du Rietz Television film 2003 The Befallen Drabbad Mörker S1E12: "Slutet" 2005 En decemberdröm Tony 13 episodes 2007 Levande föda Linda 3 episodes 2007–2008 Second Avenue Jossan Tegebrandt Björn 39 episodes 2008 Höök Katarina 2 episodes
അവലംബം ബാഹ്യ കണ്ണികൾ ഇന്റർനെറ്റ് മൂവി ഡാറ്റാബേസിൽ നിന്ന് അലിസിയ വികാന്തർ
അഷ്ടലക്ഷ്മി
ഹൈന്ദവവിശ്വാസപ്രകാരം ഭഗവതി മഹാലക്ഷ്മിയുടെ എട്ട് അവതാര ഭാവങ്ങളാണ് അഷ്ടലക്ഷ്മി ( സംസ്കൃതം : अष्टलक्ष्मी )എന്ന് അറിയപ്പെടുന്നത്.
സമ്പത്തിന്റെ എട്ട് സ്രോതസ്സുകളുടെയും അധിപ എന്ന സങ്കൽപ്പത്തിലാണ് അഷ്ടലക്ഷ്മിമാരുടെ അവതാരരൂപങ്ങൾ ഉദ്ഭവിച്ചിരിക്കുന്നത്.
അഷ്ടലക്ഷ്മീ സങ്കല്പത്തിൽ "സമ്പത്ത്" എന്നാൽ അഭിവൃദ്ധി, ആരോഗ്യം, ധനം, ധാന്യം, വിദ്യ, ധൈര്യം, സന്താനങ്ങൾ,  ശക്തി, വിജയം, മൃഗസമ്പത്ത് മുതലായ ഘടകങ്ങളെയാണ് ഉദ്ദേശിക്കുന്നത്.
അഷ്ടലക്ഷ്മിമാരെ സാധാരണയായി ക്ഷേത്രങ്ങളിൽ ചിത്രീകരിക്കുകയും ആരാധിക്കുകയും ചെയ്യാറുണ്ട്.
വരലക്ഷ്മീ വ്രതം, വെള്ളിയാഴ്ച വ്രതം, ദീപാവലി വ്രതം മുതലായവ അഷ്ടലക്ഷ്മിമാരുടെ അനുഗ്രഹത്തിന് വേണ്ടി ഉള്ളതാണ്.
വെള്ളിയാഴ്ച, മഹാനവമി, ദീപാവലി, തൃക്കാർത്തിക  എന്നിവ മഹാലക്ഷ്മിക്ക് പ്രാധാന്യം ഉള്ള ദിവസങ്ങളാണ്.
അഷ്ടലക്ഷ്മികൾ
ആദിലക്ഷ്മി (മഹാലക്ഷ്മി അഥവാ ആദിപരാശക്തി), ധനലക്ഷ്മി, ധാന്യലക്ഷ്മി, ഗജലക്ഷ്മി, സന്താനലക്ഷ്മി, വീരലക്ഷ്മി (ധൈര്യലക്ഷ്മി അഥവാ ദുർഗ്ഗ), വിജയലക്ഷ്മി, വിദ്യാലക്ഷ്മി (സരസ്വതി) ആദിലക്ഷ്മി ആദി ലക്ഷ്മി
ആദിലക്ഷ്മി അല്ലെങ്കിൽ മഹാ ലക്ഷ്മി എന്നാൽ ഭഗവതിയുടെ ആദിയിൽ അവതരിച്ച രൂപത്തെയാണ് സൂചിപ്പിക്കുന്നത് ഭൃഗു ഋഷിയുടെ പുത്രിയായി മഹാലക്ഷ്മിയെ ഈ രൂപത്തിൽ സങ്കൽപ്പിക്കുന്നു.
നാല് കൈകളോടുകൂടി പദ്മാസനരൂപിണിയായാണ് ആദിലക്ഷ്മിയെ ചിത്രീകരിക്കാറുള്ളത്.
കൈകളിൽ താമരയും ധ്വജവുമേന്തിയിരിക്കുന്നു.
മറ്റു കരങ്ങൾ അഭയമുദ്രയിലും വരദ മുദ്രയിലുമാണ് പിടിച്ചിരിക്കുന്നത്.
ഇത് ആദിപരാശക്തി തന്നെ ആയി വിശ്വസിക്കപ്പെടുന്നു.
ധനലക്ഷ്മി ധനലക്ഷ്മി
സമ്പത്തിന്റെ പ്രത്യക്ഷ രൂപമാണ് ധനലക്ഷ്മി.
വിവിധ രൂപങ്ങളിൽ ധനലക്ഷ്മിയെ ചിത്രീകരിക്കാറുണ്ട്.
ചുവന്ന വസ്ത്രത്തിൽ നാലു കൈകളിലായി ശംഖ്, ചക്രം, അഭയമുദ്ര, കലശം, ധനകുംഭം എന്നിവയോടുകൂടിയാണ് ധനലക്ഷ്മിയെ സാധാരണ ചിത്രീകരിക്കുന്നത്.
കൈകളിൽനിന്ന് സ്വർണ്ണനാണയങ്ങൾ വർഷിക്കുന്ന രൂപത്തിലും ധനലക്ഷ്മിയെ ചിത്രീകരിക്കുന്നു.
ശ്രീലക്ഷ്മി എന്നും അറിയപ്പെടുന്നു.
ദീപാവലി നാളിൽ ധനലക്ഷ്മിയെ വീടുകളിലേക്ക് ക്ഷണിച്ചു കൊണ്ടുള്ള പ്രത്യേക പൂജകൾ നടക്കാറുണ്ട്.
ധാന്യലക്ഷ്മി ധാന്യലക്ഷ്മി
കാർഷിക സമ്പത്തിന്റെ ദേവിയാണ് ധാന്യലക്ഷ്മി.
എട്ട് കൈകളോട്കൂടിയ രൂപമാണ് ധാന്യലക്ഷ്മിയുടേത്.
കർഷകരുടെയും കാർഷിക വിളകളുടെയും ഭഗവതി.
ദേവി പച്ച നിറത്തിലുള്ള വസ്ത്രം അണിഞ്ഞിരിക്കുന്നു.
കൈകളിൽ ധാന്യക്കതിർ, കരിമ്പ്, കദളീഫലം, താമര, അഭയമുദ്ര, വരദമുദ്ര എന്നിവ ചിത്രീകരിക്കുന്നു.
അന്നപൂർണേശ്വരി ദേവിക്ക് സമാനമായ സങ്കല്പമാണിത്.
ഗജലക്ഷ്മി ഗജലക്ഷ്മി
മൃഗ സമ്പത്തിന്റെ ദേവിയാണ് ഗജലക്ഷ്മി.
കൂടാതെ രാജയോഗത്തിന്റെ ദേവിയായും ഗജലക്ഷ്മിയെ ആരാധിക്കുന്നു.
നാല് കൈകളോട്കൂടിയ രൂപമാണ് ഗജലക്ഷ്മിയുടേത്.
കൈകളിൽ രണ്ട് താമരകളും, അഭയമുദ്ര, വരദമുദ്ര എന്നിവ ചിത്രീകരിക്കുന്നു.
ഗജലക്ഷ്മിയുടെ വശങ്ങളിലായി രണ്ട് വെളുത്ത ആനകളേയും ചിത്രീകരിക്കാറുണ്ട്.
സന്താനലക്ഷ്മി സന്താന ലക്ഷ്മി
സന്താന സൗഭാഗ്യം നൽകുന്ന ലക്ഷ്മീ രൂപമാണ് സന്താനലക്ഷ്മി.
ആറ് കൈകളോട്കൂടിയ രൂപമാണ് സന്താനലക്ഷ്മിയുടേത്.
രണ്ട് കൈകളിൽ കലശങ്ങളും, മറ്റു കൈകളിലാായി വാൾ, പരിച, അഭയമുദ്ര എന്നിവയും ചിത്രീകരിക്കുന്നു.
സന്താനലക്ഷ്മിയുടെ മടിതട്ടിൽ ഒരു ശിശുവിനേയും ചിത്രീകരിക്കുന്നു.
വീരലക്ഷ്മി/ധൈര്യലക്ഷ്മി ധൈര്യലക്ഷ്മി
യുദ്ധം മുതലായ സന്ദർഭങ്ങളിൽ ധൈര്യം, ശക്തി, വീര്യം മുതലായവ പ്രധാനം ചെയ്യുന്ന ദേവീ രൂപമാണ് ധൈര്യലക്ഷ്മി അഥവാ വീരലക്ഷ്മി.
ജീവിതത്തിൽ അനുഭവപ്പെടുന്ന പ്രശ്നങ്ങളെ അഭിമുഖീകരിക്കാനും തരണം ചെയ്യാനുമുള്ള ആർജ്ജവം ധൈര്യലക്ഷ്മിയെ ആരാധിക്കുന്നതിലൂടെ കൈവരുന്നു.
എട്ട് കൈകളോട്കൂടിയ രൂപമാണ് ധൈര്യലക്ഷ്മിയുടേത്.
കൈകളിൽ ശംഖ്, ചക്രം, വാൾ, പാശം, തൃശൂലം, ഗ്രന്ഥം തുടങ്ങിയ ആയുധങ്ങളും വരദമുദ്ര അഭയമുദ്ര എന്നിവയും ചിത്രീകരിക്കുന്നു.
ചുവന്ന നിറത്തിലുള്ള വസ്ത്രമാണ് വീരലക്ഷ്മി ധരിച്ചിരിക്കുന്നത്.
ദുർഗ്ഗയുടെ ഭാവമാണ് വീരലക്ഷ്മിക്ക് കല്പിച്ചിരിക്കുന്നത്.
കോലാസുരനെ വധിച്ച ഭഗവതി.
മഹിഷാസുരമർദിനി എന്നും വിളിക്കുന്നു.
വിജയലക്ഷ്മി വിജയലക്ഷ്മി
വിജയം പ്രധാനം ചെയ്യുന്ന ലക്ഷ്മീ രൂപമാണ് വിജയലക്ഷ്മി അഥവാ ജയലക്ഷ്മി
എട്ട് കൈകളോട്കൂടിയ രൂപമാണ് വിജയലക്ഷ്മിയുടേത്.
കൈകളിൽ ശംഖ്, ചക്രം തുടങ്ങിയ ആയുധങ്ങളും വരദമുദ്ര അഭയമുദ്ര എന്നിവയും ചിത്രീകരിക്കുന്നു.
ഇത് ദുർഗ്ഗയ്ക്ക് തുല്യം ആയിട്ട് തന്നെ കണക്കാക്കപ്പെടുന്നു.
വിദ്യാലക്ഷ്മി വിദ്യാലക്ഷ്മി
വിദ്യ, അറിവ് എന്നിവ പ്രധാനം ചെയ്യുന്ന ദേവീരൂപമാണ് വിദ്യാലക്ഷ്മി.
സരസ്വതിക്ക് സമാനമായി വിദ്യാലക്ഷ്മിയെ കണക്കാക്കപ്പെടുന്നു.
ഇതും കാണുക നവദുർഗ്ഗ മഹാവിദ്യ കമലാദേവി ആദിപരാശക്തി അവലംബം ↑ Vasudha Narayanan in: John Stratton Hawley, Donna Marie Wulff p.104 ↑ ↑ Flipside of Hindu Symbolism (Sociological and Scientific Linkages in Hinduism) by M. K. V. Narayan; published 2007 by Fultus Corporation; 200 pages; ISBN 1-59682-117-5 ; p.93 ↑ ↑ ↑ ↑ ↑ ↑ ↑ ↑ ↑ ↑
അഷ്ടാംഗയോഗം ഈ ലേഖനം ഒരു അനാഥലേഖനമാണ് .
ഹൈന്ദവപുരാണങ്ങളിൽ മനുഷ്യർ അനുഷ്ഠിക്കേണ്ടതായി നിഷ്കർഷിച്ചിട്ടുള്ള എട്ട് വിധത്തിലുള്ള യോഗങ്ങൾ ആണ്‌ അഷ്ടാംഗയോഗം .
യമം നിയമം ആസനം പ്രാണായാമം പ്രത്യാഹാരം ധാരണ ധ്യാനം സമാധി
അഷ്ടവിധ വിവാഹങ്ങൾ ഇംഗ്ലീഷ് വിലാസം https://ml.wikipedia.org/wiki/Ashtavidha_vivahangal ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
ഹൈന്ദവശാസ്ത്രങ്ങളിൽ പ്രതിപാദിച്ചിരിക്കുന്ന എട്ട് തരം വിവാഹങ്ങളാണ് ഇവ.
ഇവയിൽ ചിലത് ശ്രേഷ്ഠവും മറ്റുചിലത് നിന്ദ്യവുമാണ്.
ബ്രഹ്മം
പിതാവ് സർവാലംകൃതയായ കന്യകയെ സർവഗുണസമ്പന്നനായ വരന് പ്രതിഫലമൊന്നുമില്ലാതെ നൽകുന്നതാണ് ബ്രാഹ്മവിവാഹം.
ദൈവം
യാഗത്തിനിടയ്ക്ക്, യാഗം ചെയ്യുന്ന വരന് കന്യകയെ നല്കുന്നതാണ് ദൈവം.
ആർഷം
ആർഷത്തിൽ ഒരു പശുവിനെ സ്വീകരിച്ച് പിതാവ് പകരം പുത്രിയെ വരന് നല്കുന്നു.
പ്രാജപത്യം
`ഇവളോടൊന്നിച്ച് ധർമം ആചരിച്ചാലും' എന്നു പറഞ്ഞ് വരന് കന്യകയെ നൽകുന്ന വിവാഹമാണ് പ്രാജാപത്യം ഗാന്ധർവം
പ്രേമബദ്ധരായ യുവമിഥുനങ്ങൾ സ്വേച്ഛയാ നടത്തുന്ന വിവാഹമാണ് ഗാന്ധർവം.
രാക്ഷസം
വിവാഹത്തിനിഷ്ടമില്ലാതെ നിലവിളിക്കുന്ന കന്യകയെ ബലമുപയോഗിച്ചു തട്ടിക്കൊുപോകുന്നതാണ് രാക്ഷസം.
അസുരം
കന്യകയുടെ പിതാവിനും ബന്ധുക്കൾക്കും ധനം കൊടുത്ത് വരൻ കന്യകയെ വിവാഹം ചെയ്യുന്നതാണ് ആസുരം.
പൈശാചം
കന്യക ഉറങ്ങിക്കിടക്കുമ്പോഴോ ബോധരഹിതയായിക്കിടക്കുമ്പോഴോ അവളെ പ്രാപിക്കുന്നതാണ് പൈശാചം.
രാക്ഷസവും പൈശാചവുമാണ് ഏറ്റവും ഹീനമായത്.
അഷ്ടാംഗ സംഗ്രഹം-പ്രകാശികവ്യാഖ്യനം
ഒരു ആയുർവ്വേദ ഗ്രന്ഥമാണ് അഷ്ടാംഗ സംഗ്രഹം.
അഷ്ടാംഗ സംഗ്രഹത്തിന്റെ മലയാളം വ്യാഖ്യാനങ്ങളിൽ പ്രമുഖമാണ് ഒന്നാണ് രാഘവൻ തിരുമുൽപ്പാട്‌ രചിച്ച പ്രകാശിക വ്യാഖ്യാനം.
അഷ്ടവർഗ്ഗം
പുരാതനമായ ആയുർ‌വേദഗ്രന്ഥങ്ങളിൽ പ്രതിപാദിക്കപ്പെട്ടിട്ടുള്ളതും ച്യവനപ്രാശം മുതലായ ഔഷധങ്ങളിലുപയോഗിക്കുന്നതും അത്ര സുലഭമല്ലാത്തതുമായ എട്ട് ഔഷധസസ്യങ്ങളുടെ സമാഹാരമാണ് ‍ അഷ്ടവർഗ്ഗം .
ഇതിലെ ചേരുവകൾ ദുർലഭമായതിനാൽ അവയ്ക്ക് പകരമായി ഏകദേശം അത്രയും ഗുണങ്ങൾ ഉള്ളതും സുലഭമായി ലഭിക്കുന്നതുമായ ഔഷധസസ്യങ്ങൾ ഉപയോഗിച്ച് ഔഷധങ്ങൾ നിർ‍മ്മിക്കുന്നു.
അഷ്ടവർഗ്ഗത്തിലെ അംഗങ്ങൾ ജീവകം ( Malaxis acuminata ) ഇടവകം ( Microstylis muscifera ) മേദാ ( Polygonatum verticillatum ) മഹാമേദാ ( Polygonatum cirrhifolium ) കാകോളി ( Roscoea procera ) ക്ഷീരകാകോളി ( Lilium polphyllum ) ഋദ്ധി ( Habenaria edgeworthii ) വൃദ്ധി ( Habenaria intermedia )
ജീവകത്തിനും ഇടവകത്തിനും പകരമായി ചിറ്റമൃത് , പാൽമുതക്ക് എന്നിവ ചേർക്കുന്നു.
പാൽമുതക്ക് ലഭ്യമല്ല എങ്കിൽ അതിനുപകരമായി ശതാവരി ഉപയോഗിക്കാം.
മേദാ, മഹാമേദാ തുടങ്ങിയവയ്ക്ക് പകരമായും ശതാവരി ഉപയോഗിക്കുന്നു.
കാകോളി, ക്ഷീരകാകോളി എന്നിവയ്ക്ക് പകരമായി അമുക്കുരം ഉപയോഗിക്കുന്നു.
അതുപോലെ ഋദ്ധി, വൃദ്ധി എന്നിവയ്ക്ക് പകരമായി കുറുന്തോട്ടി , പന്നിക്കിഴങ്ങ് എന്നിവയും ഉപയോഗിക്കാം.
ഋദ്ധി, വൃദ്ധി എന്നിവയിൽ ഏതെങ്കിലും ഒന്ന് ചേർത്താൽ രണ്ടിന്റേയും ഗുണം ലഭിക്കും എന്നും ഭാവപ്രകാശത്തിൽ രേഖപ്പെടുത്തിയിരിക്കുന്നു..
താൾ 20 മുതൽ 23 വരെ.
അഷ്ടാംഗങ്ങൾ
അഷ്ടാംഗ യോഗ ( സംസ്കൃതം : अष्टाङ्गयोग , romanized : aṣṭāṅgayoga , "യോഗയുടെ എട്ട് അവയവങ്ങൾ") പതഞ്ജലി തന്റെ യോഗ സൂത്രത്തിൽ പറഞ്ഞിരിക്കുന്ന ക്ലാസിക്കൽ യോഗയുടെ വർഗ്ഗീകരണമാണ് .
അവൻ എട്ട് കൈകാലുകൾ നിർവചിച്ചിരിക്കുന്നത് യമസ് (അബ്സ്തിനെന്ചെസ്), പറഞത് (ഒബ്സെര്വന്ചെസ്), ആസനം (നേരമുള്ള), ഡ്രസ്സ് (ശ്വസനം), പ്രത്യഹര (പിൻവലിക്കൽ), ധരന (ഏകാഗ്രത), ധ്യാന ( ധ്യാനം ) ഉം വിദേഹ (ആഗിരണം).
അഷ്ടവൈദ്യകുടുംബങ്ങൾ ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
കുടുംബങ്ങൾ കുട്ടഞ്ചേരി മൂസ്സ് പുലാമന്തോൾ മൂസ്സ് ചിരട്ടമൺ മൂസ്സ് വയസ്കരമൂസ്സ് ഇളയിടത്ത് തൈക്കാട്ട് മൂസ്സ് തൃശൂർ തൈക്കാട്ട് മൂസ്സ് വെള്ളോട്ടു മൂസ്സ് ആലത്തൂർ നമ്പി കാർത്തോട് കുട്ടഞ്ചേരി മൂസ്സ്
തൃശ്ശൂർ ജില്ലയിൽ വടക്കാഞ്ചേരിയിലാണ്‌ ഇവരുടെ ഗൃഹം പുലാമന്തോൾ മൂസ്സ്
പട്ടാമ്പിക്കടുത്ത് പുലാമന്തോളിലാണ്‌ ഇവരുടെ ഗൃഹം ചിരട്ടമൺ മൂസ്സ്
കോട്ടയത്തിനടുത്താണ്‌ ഒളശ്ശ ഗ്രാമത്തിലാണ് ഇവരുടെ ഗൃഹം..
അങ്ങാടിപ്പുറം ഗ്രാമത്തിൽ നിന്ന് ചിരട്ടമൺ മൂസ്സതുമാർ ഒളശ്ശ ഗ്രാമത്തിലെത്തിയതിന്റെ ചരിത്രം ഐതിഹ്യമാലയിൽ വിവരിക്കുന്നു.
അഷ്ടമുടിക്കായൽ ഇംഗ്ലീഷ് വിലാസം https://ml.wikipedia.org/wiki/Ashtamudi_Lake വീരഭദ്രസ്വാമി ക്ഷേത്രത്തിനു സമീപമുള്ള കായൽ ദൃശ്യം
കേരളത്തിലെ ഏറ്റവും വിസ്തൃതിയുള്ള രണ്ടാമത്തെ കായലാണ് അഷ്ടമുടിക്കായൽ .
ആഴമുള്ള നീർത്തട ആവാസവ്യവസ്ഥയുള്ള കായലുമാണ് കൊല്ലം ജില്ലയിലുള്ള ഈ കായൽ.
അഷ്ടമുടി എന്നതിന്റെ അർത്ഥം എട്ടു ശാഖകൾ എന്നാണ്‌ (അഷ്ട=എട്ട്;മുടി=ശാഖ,കൈവഴി).
ഈ പേര്‌ കായൽ പരന്നുകിടക്കുന്ന സ്ഥലത്തിൻറെ ഒരു ദൃശ്യരൂപം വരച്ചുകാട്ടുന്നു.
എട്ടു പ്രധാന ശാഖാകാലാണ് കായലിനുള്ളത്.
കേരളത്തിലെ ശുദ്ധജലതടാകങ്ങളിലേക്കുള്ള കവാടം എന്നും ഈ കായലിനെ വിശേഷിപ്പിക്കുന്നു.
നീർത്തടങ്ങളുടെ സം‌രക്ഷത്തെയും അവയുടെ സന്തുലിത ഉപയോഗത്തെക്കുറിച്ചുമുള്ള റാംസർ ഉടമ്പടി പ്രകാരം അന്തർദേശീയ പ്രാധാന്യമുള്ള നീർത്തടങ്ങളുടെ കൂട്ടത്തിൽ ഉൾപ്പെടുന്നതാണ്‌ അഷ്ടമുടി നീർത്തടം.
കണ്ടൽ കമാനം കായൽ കാക്ക എന്നറിയപ്പെടുന്ന ലിറ്റിൽ ഈഗ്രറ്റ് പിയർ
കായലിന്റെ തെക്കുഭാഗത്ത് ചരിത്രപ്രാധാന്യമുള്ള തുറമുഖ നഗരമായ കൊല്ലം സ്ഥിതിചെയ്യുന്നു.
കൊല്ലം ബോട്ട് ക്ലബ്ബിന്റെ നിയന്ത്രണത്തിൽ പ്രവർത്തിക്കുന്ന ബോട്ടു സവാരി ഈ കായൽ പാതയിലൂടെ  കൊല്ലത്തെ ആലപ്പുഴയുമായി ബന്ധിപ്പിക്കുന്നു.
മറ്റു നിരവധി ഗ്രാമങ്ങളിലേക്കും നഗരങ്ങളിലേക്കും ഈ ബോട്ട് സവാരി പ്രവേശനമൊരുക്കുന്നു.
കൂടാതെ ആഡംബര ഹൗസ് ബോട്ടുകളും സേവനങ്ങൾ നത്തുന്നു.
ഈ ജലസംഭരണിയിലൂടെയുള്ള ബോട്ട് സവാരി 8 മണിക്കൂർ സമയം വരുന്നതാണ്‌.
തടാകങ്ങൾ,കനാലുകൾ,വെള്ളക്കെട്ടുകളുള്ള ഗ്രാമങ്ങൾ എന്നിവയിലൂടെയുള്ള ഈ സവാരി അഷ്ടമുടിക്കായലിന്റെ സമഗ്ര സൗന്ദര്യം നുകരാൻ അവസരമൊരുക്കുന്നു.
മീൻപിടുത്തക്കാർ ഉപയോഗിക്കുന്ന ചീനവല ഈ കായലിലെ ഒരു സാധാരണ കാഴ്ചയാണ്‌.
കായലും അതിന്റെ തീരത്തുള്ള കൊല്ലം നഗരവും നീണ്ടകര തുറമുഖവും സംസ്ഥാനത്തിന്റെ കശുവണ്ടി സംസ്കരണ-വ്യാപാരത്തിനും സമുദ്രോല്പന്ന വ്യവസായങ്ങൾക്കും ആവശ്യമായ ഗതാഗത മാർഗ്ഗമായി വർത്തിക്കുന്നു.
കായലരികത്തായി  താമസിക്കുന്ന ജനവിഭാഗങ്ങൾ മത്സ്യബന്ധനം,കയർ നിർമ്മാണത്തിലേക്കാവശ്യമായ ചകിരി വേർതിരിക്കുന്നതിനുള്ള ചകിരിപൂഴ്ത്തൽ,ഉൾനാടൻ ജലഗതാഗത സേവനം എന്നീ തൊഴിലുകളിലൂടെ ജീവിതോപാധി കണ്ടെത്തുന്നു.
അഷ്ടമുടി കായൽ
കായൽപ്പരപ്പിനെ തഴുകിയെത്തുന്ന കാറ്റും കായലോളങ്ങളും കായൽക്കരയിലെ ജീവിതത്തുടിപ്പും നിരവധി കലാസാഹിത്യ പ്രതിഭകൾക്ക് പ്രചോദനമായിട്ടുണ്ട്.
ജയപാലപ്പണിക്കർ , പാരീസ് വിശ്വനാഥൻ , കുരീപ്പുഴ ശ്രീകുമാർ , വി.സാംബശിവൻ , അഴകത്ത് പത്മനാഭക്കുറുപ്പ് , ഷാജി എൻ. കരുൺ , ഡി. വിനയചന്ദ്രൻ , പഴവിള രമേശൻ , എന്നിവരുൾപ്പെടുന്ന പ്രതിഭകൾ ഈ തീരത്ത് ജനിച്ചവരാണ്.
തിരുനല്ലൂർ കരുണാകരന്റെ പല കവിതകളുടേയും പശ്ചാത്തലമായി അഷ്ടമുടിക്കായൽ കാണാം.
അതിൽ പ്രധാനം റാണി എന്ന ഖണ്ഡകാവ്യമാണ്.
ഒ.എൻ.വി.കുറുപ്പിൻ്റെ പല കവിതകളിലും ഈ കായൽ ഇടം പിടിച്ചിട്ടുണ്ട്.
കുരീപ്പുഴ ശ്രീകുമാറിൻ്റെ ഇഷ്ടമുടിിക്കായൽ എന്ന കവിത കായലിനെ ജൈവികമായും സാംംസ്കാരികമായും അടയാളപ്പെടുത്തുന്നതാണ്.
കേരളം കണ്ട ഏറ്റവും വലിയ തീവണ്ടി അപകടമായ പെരുമൺ ദുരന്തം നടന്നത് അഷ്ടമുടിക്കായലിലാണ്.
1988 ജൂലൈ 8-ന് നടന്ന ഈ ദുരന്തത്തിൽ 107 പേരാണ് മരിച്ചത്.
ചരിത്രം ചീനവല
ഫിനീഷ്യരുടേയും റോമക്കാരുടേയും കാലത്തു തന്നെ കൊല്ലവും അഷ്ടമുടിക്കായലും പ്രാധാന്യമുള്ളവയായിരുന്നു.
14-ആം നൂറ്റാണ്ടിൽ ഇബ്‌നു ബത്തൂത്ത തന്റെ 24 വർഷം നീണ്ടുനിന്ന സഞ്ചാരയാത്രയുടെ വിവരണത്തിൽ  ചൈനക്കാരുടെ അഞ്ചു വ്യാപാര തുറമുഖങ്ങളിൽ ഒന്നായി കൊല്ലം തുറമുഖത്തെ എണ്ണിയിട്ടുണ്ട്.
ബ്രിട്ടീഷുകാർക്കെതിരെ വേലുത്തമ്പി പ്രക്ഷോഭം സംഘടിപ്പിച്ചത് ഇവിടെ നിന്നായിരുന്നു.
എട്ടു മുടികൾ തേവള്ളിക്കായൽ കണ്ടച്ചിറക്കായൽ പ്രാക്കുളം കായൽ കുമ്പളം കായൽ വെള്ളിമൺ കായൽ
കല്ലടയാർ അഷ്ടമുടിയിൽ വന്നു പതിക്കുന്ന ഭാഗം.
മൺറോ തുരുത്ത്, പട്ടംതുരുത്ത്, നീട്ടുംതുരുത്ത് എന്നിവ ഇതിലാണു്.
പെരുമൺ കായൽ
പെരുമണ്ണിനും പള്ളിയാംതുരുത്തിനും ഇടയിലുള്ള ഭാഗം.
പെരുമൺ ദുരന്തം നടന്നത് ഇതിലാണ്.
മുക്കാട് കായൽ കാഞ്ഞിരോട്ട് കായൽ
കായലിന്റെ ഏറ്റവും ആഴമുള്ള ഭാഗം.
കുണ്ടറയ്ക്ക് പടിഞ്ഞാറുള്ള ഭാഗം.
അഞ്ചൽ ബ്ലോക്ക് പഞ്ചായത്ത്
1963-ൽ പ്രവർത്തനമാരംഭിച്ച അഞ്ചൽ ബ്ളോക്ക് പഞ്ചായത്ത് സ്ഥിതി ചെയ്യുന്നത കൊല്ലം ജില്ലയിൽ , പത്തനാപുരം താലൂക്കിലാണ് .
950.76 ചതുരശ്രകിലോമീറ്റർ വിസ്തീർണ്ണമുള്ള അഞ്ചൽ ബ്ളോക്കിൽ ഉൾപ്പെടുന്ന ഗ്രാമപഞ്ചായത്തുകൾ അഞ്ചൽ , കുളത്തൂപ്പുഴ , ഏരൂർ , അലയമൺ , ഇടമുളയ്ക്കൽ , കരവാളൂർ , തെന്മല , ആര്യങ്കാവ് എന്നിവയാണ്.
വിവിധയിനം ഭൂപ്രകൃതികൽ കാണപ്പെടുന്ന അഞ്ചൽ ബ്ളോക്ക് പഞ്ചായത്തിൽ ഉയർന്ന സമതലം, കുത്തനെ ചെരിവുള്ള പ്രദേശം, ഇടത്തരം ചെരിവുള്ള പ്രദേശം, താഴ്വര, കല്ലട ജലസംഭരണി, ചെരിവുള്ള പ്രദേശം, മലമ്പ്രദേശങ്ങൾ, കുന്നിൻ പ്രദേശങ്ങൾ എന്നിവ അവയിൽ ചിലതാണ്.
അവയിൽ പ്രധാനം ചെങ്കൽ മണ്ണ്, നദീജന്യ എക്കൽ മണ്ണ്, ജൈവാംശം കൂടുതലുള്ള ചെങ്കൽ മണ്ണ്, വനമണ്ണ്, ചെളിമണ്ണ്, മണൽമണ്ണ് എന്നിവയാണ്.
അതിരുകൾ വാർഡുകൾ സ്ഥിതിവിവരക്കണക്കുകൾ ജില്ല കൊല്ലം താലൂക്ക് പത്തനാപുരം വിസ്തീര്ണ്ണം 95.076  ചതുരശ്ര കിലോമീറ്റർ ജനസംഖ്യ 210648 പുരുഷന്മാർ 103795 സ്ത്രീകൾ 106853 ജനസാന്ദ്രത 222 സ്ത്രീ : പുരുഷ അനുപാതം 1029 സാക്ഷരത 92.76% വിലാസം
അഞ്ചൽ ബ്ലോക്ക് പഞ്ചായത്തിന്റെ വിലാസം താഴെക്കൊടുക്കുന്നു.
അഞ്ചൽ ബ്ലോക്ക് പഞ്ചായത്ത് അഞ്ചൽ - 691306 ഫോൺ : 0475 2273217 ഇമെയിൽ : anchalblock@yahoo.co.in, anchalblockpanchayath@gmail.co അവലംബം
http://lsgkerala.in/anchalblock Archived 2010-10-17 at the Wayback Machine .
കേരളത്തിലെ പരമ്പരാഗതമായ തപാൽ സമ്പ്രദായത്തിൽ തപാൽ ഉരുപ്പടികളുള്ള തോൽ സഞ്ചി വഹിച്ചുകൊണ്ട് ഓടുന്ന ആൾ അഞ്ചലോട്ടക്കാരൻ എന്നും ഉരുപ്പടിക്കെട്ട് ഏറ്റുവാങ്ങി കച്ചേരിയിൽ ഏല്പിക്കുന്ന ആൾ അഞ്ചൽക്കാരൻ എന്നുമായിരുന്നു അറിയപ്പെട്ടിരുന്നത്.
തിരുവിതാംകൂറിൽ രാജഭരണകാലത്താണ് ഈ സമ്പ്രദായം നിലനിന്നിരുന്നത്.
ഒരഗ്രം മുനവാർത്തുകെട്ടി ശംഖുമുദ്ര പതിപ്പിച്ച മണി അടിയും മണികെട്ടിയ അരപ്പെട്ടയും ധരിച്ച് ഓട്ടക്കാരൻ ദിവസം 8 മൈൽ ഓടണമെന്നാണ് ഉത്തരവ്.
അഞ്ചലോട്ടക്കാരന് നേരെ ആരും വന്നു കൂടെന്നും നടുറോഡിലൂടെ വേണം ഓടേണ്ടതെന്നും പ്രത്യേകം നിഷ്കർഷിച്ചിരുന്നത് കൊണ്ട് ആൾക്കാർ അഞ്ചലോട്ടക്കാരന്റെ ഗതി മാറിയേ അക്കാലത്ത് സഞ്ചരിക്കുമായിരുന്നുള്ളൂ.
ഉത്രം തിരുന്നാൾ മഹാരാജാവിന്റെ കാലത്ത് കുടിയാനവര് ‍ സർക്കാരിലേക്കയക്കുന്ന ഹര‍ജികളും സർക്കാർ ജീവനക്കാരുടെ കത്തുകളും കൂലി കൊടുക്കാതെ അഞ്ചൽ വഴി അയക്കാൻ ഉത്തരവായി.
പൊതുജനങ്ങൾ കൂടെ അഞ്ചൽ സേവനം ഉപയോഗിച്ചു തുടങ്ങിയതോടെ അഞ്ചൽക്കാരൻ അഞ്ചൽ പിള്ളയായി .
1857 -ൽ ആദ്യത്തെ അഞ്ചലാപ്പീസ് തിരുവിതാംകൂറിൽ ആരംഭിച്ചു .
കൊച്ചിയിലുണ്ടായിരുന്ന അഞ്ചലാപ്പീസ് ദിവാൻ തോട്ടക്കാട് ശങ്കുണ്ണിമേനോന്റെ കാലത്ത് സ്ഥാപിച്ചതാണ്.
അവലംബം ↑ കേരളവിജ്ഞാനകോശം 1988 പതിപ്പ്, ദേശബന്ധു പബ്ലിക്കേഷൻസ് , തിരുവനന്തപുരം
അഞ്ജന ജയപ്രകാശ് ഇംഗ്ലീഷ് വിലാസം https://ml.wikipedia.org/wiki/Anjana_Jayaprakash
അഞ്ജന ജയപ്രകാശ് തമിഴ്, മലയാളം ചലച്ചിത്ര മേഖലകളിൽ പ്രവർത്തിക്കുന്ന ഒരു അഭിനേത്രിയാണ്.
ധ്രുവങ്കൾ പതിനാറ് (2016) എന്ന തമിഴ് ബ്ലോക്ക്ബസ്റ്റർ ചിത്രത്തലെ പ്രധാന കഥാപാത്രങ്ങളിലൊന്ന് അവതരിപ്പിക്കുന്നതിനുമുമ്പ് നിരവധി ഹ്രസ്വ ചിത്രങ്ങളിലും ഏതാനും ചലച്ചിത്രങ്ങളിലും സഹവേഷങ്ങളിൽ അഞ്ജന അഭിനയിച്ചിട്ടുണ്ട്.
യിലെ ദുബായിലാണ് അഞ്ജന ജനിച്ചത്.
സ്കൂൾ വിദ്യാഭ്യാസം ദുബായിൽ പൂർത്തിയാക്കിയ അഞ്ജന, കോയമ്പത്തൂരിലെ കുമാരഗുരു കോളേജ് ഓഫ് ടെക്നോളജിയിൽ ഫാഷൻ ടെക്നോളജിയിൽ ബി.ടെക് ബിരുദം നേടുകയെന്ന ലക്ഷത്തോടെയാണ് അഞ്ജന കോയമ്പത്തൂരിലേയ്ക്കു എത്തിയത്.
പിൽക്കാലത്ത് ധ്രുവങ്കൾ പതിനാറ് എന്ന ചിത്രം സംവിധാനം ചെയ്ത കാർത്തിക് നരേൻ കോളേജിൽ അവരുടെ സീനിയർ ആയിരുന്നു.
കോളജ് ഫാഷൻ ഷോകളുടേയും ഡിസൈനർ പരിപാടികളുടേയും ഭാഗമായായ് അവർ മോഡലിംഗ് ആരംഭിച്ചത്.
കോളേജിൽ നിർമ്മിച്ചിരുന്ന ഹ്രസ്വ ചിത്രങ്ങളിൽ വേഷമിടുന്നതിനും അവസരം ലഭിച്ചിരുന്നു.
സിനിമകൾ വർഷം സിനിമ കഥാപാത്രം സംവിധായകൻ കുറിപ്പുകൾ 2015 Muse (short film) Mythili Kannan RK 2015 Kumbasaram Reporter Aneesh Anwar 2016 Sun Le Zara (Music Video) Jithin Krishnan 2016 Dhuruvangal Pathinaaru Vaishnavi Karthick Naren 2017 Detachment (short film) Samaira Prashanth Ramasamy
2023 Turbo അവലംബം ↑
അഞ്ചൽ ഓർത്തഡോക്സ് വലിയ പള്ളി ഇംഗ്ലീഷ് വിലാസം https://ml.wikipedia.org/wiki/St.
_George_Orthodox_Valiya_Pally,_Anchal
കൊല്ലം ജില്ലയിലെ അഞ്ചൽ പ്രദേശത്ത് സ്ഥിതി ചെയ്യുന്ന ഒരു ദേവാലയമാണ് അഞ്ചൽ വലിയ പള്ളി എന്നറിയപ്പെടുന്ന സെന്റ് ജോർജ്ജ് ഓർത്തഡോക്സ് വലിയ പള്ളി .
മലങ്കര ഓർത്തഡോക്സ് സഭയുടെ തിരുവനന്തപുരം ഭദ്രാസനത്തിനു കീഴിലുള്ള ഈ ദേവാലയം വിശുദ്ധ ഗീവർഗീസിന്റെയും അഞ്ചലച്ചൻ എന്നറിയപ്പെടുന്ന യൗനാൻ കശിശയുടെയും  മദ്ധ്യസ്ഥതയ്ക്ക് പ്രശസ്തമാണ്.
2009-ൽ ഈ ദേവാലയം വലിയ പള്ളിയായും 2010-ൽ പൗരസ്ത്യ ജോർജിയൻ തീർത്ഥാടന കേന്ദ്രങ്ങളിലൊന്നായും പ്രഖ്യാപിക്കപ്പെട്ടു.
അഞ്ചൽ ശ്രീ ചൂരക്കുളം ചാവരുകാവ് ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
അ‌ഞ്ചൽ ശ്രീ ചൂരക്കുളം ചാവരുകാവ്  ഏഴ് മലകളും ഏഴ് മൂർത്തികളും രണ്ടായിരത്തി ഒന്ന് കാലികളോടുംകൂടിയ പരമേശ്വരക്ഷേത്രമാണ്.
ഇത്തിക്കരയാറിന്റെ വടക്കുഭാഗത്ത് തഴമേലിലാണ്  സ്ഥിതി ചെയ്യുന്നത്.
ഈ ക്ഷേത്രത്തിന് നൂറ്റാണ്ടുകൾ പഴക്കമുണ്ട്.
അഞ്ജന മേനോൻ
മലയാള ചലച്ചിത്രങ്ങളിൽ പ്രധാനമായും അഭിനയിക്കുന്ന ഒരു ഇന്ത്യൻ അഭിനേത്രിയാണ് അഞ്ജന മേനോൻ.
2011-ൽ പുറത്തിറങ്ങിയ ട്രാഫിക് എന്ന ചിത്രത്തിലൂടെയാണ് ആദ്യമായി അരങ്ങേറ്റം കുറിച്ചത്.
പി.എൻ. നിർമ്മല (അമ്മ), കെ.പി. അച്യുതൻ (അച്ഛൻ) എന്നിവരായിരുന്നു അഞ്ജനയുടെ മാതാപിതാക്കൾ.
എയർ ഫോഴ്സ് സ്കൂളിൽ നിന്ന് ഹൈസ്കൂൾ വിദ്യാഭ്യാസം പൂർത്തിയാക്കിയ അഞ്ജന ബാംഗ്ലൂരിലെ ക്രിസ്തു സർവകലാശാലയിൽ നിന്ന് ഹ്യുമൻ റിസോഴ്സസിൽ ബിരുദം നേടി.
ദ് ടൈംസ് ഒഫ് ഇൻഡ്യയിൽ എച്ച് ആർ അസോസിയേറ്റ് ആയി ജോലി നോക്കിയപ്പോൾ അവൾ മോഡലിങ് പ്രചാരണവേലയിൽ പ്രവർത്തിക്കാൻ തുടങ്ങി.
ട്രാഫിക് (2011) എന്ന ചിത്രത്തിന്റെ സംവിധായകനായ രാജേഷ് പിള്ളയുടെ കോൾ വന്നപ്പോൾ അവരുടെ സിനിമാ ജീവിതം ആരംഭിച്ചു.
പോൾ ആലുക്കാസ്, മിർ റിയോർട്ടേഴ്സ്, ദേവാ ബിൽഡേഴ്സ്, മലയാള മനോരമ തുടങ്ങിയ നിരവധി ചിത്രങ്ങളിൽ പരസ്യപ്രചരണം നടത്തിയിട്ടുണ്ട്.
ട്രാഫിക്ക് ശേഷം , സുഗീത്സിന്റെ 3 ഡോട്ടുകളിൽ ബിജു മേനോനുമൊത്ത് അഭിനയിച്ചു.
ഗ്രേസ് എന്ന ഒരു സ്വതന്ത്ര വിധവയുടെ വേഷം കൈകാര്യം ചെയ്തു.
സിനിമകൾ വർഷം ശീർഷകം പങ്ക് സംവിധായകൻ ഭാഷ കുറിപ്പുകൾ 2011 ട്രാഫിക്ക് വൈഗ രാജേഷ് പിള്ള മലയാളം 2013 3 ഡോട്ട്സ് ഗ്രേസ് സുഗീത് മലയാളം 2013 പോലീസ് മാമൻ ഗെർലി ബി ആർ ജേക്കബ് മലയാളം 2013 ബ്ലാക്ക് ടിക്കറ്റ് ആൻ മറിയ ഉദയ് ചന്ദ്ര മലയാളം 2013 ചുഴലികാറ്റ് മായ ഗിരീഷ് കുന്നുൽ മലയാളം 2016 റെഡ് അലേർട്ട് / ഹൈ അലർട്ട്, ചെന്നൈ നഗരം ഡിസിപി ഭുവനേശ്വരി ചന്ദ്ര മഹേഷ് തെലുങ്ക് കന്നഡ / മലയാളം / തമിഴ് 2017 സക്കറിയ പോത്തൻ ജീവിചിരിപ്പുണ്ടു ഷബ്നം ഉല്ലാസ് ഉണ്ണികൃഷ്ണൻ മലയാളം 2017 മീസൻ സുലേഖ ജബ്ബാർ ചെമ്മാഡ് മലയാളം 2018 മാസ്റ്റൻസ് പേളി നന്ദകുമാർ മലയാളം 2018 നീലി Spiritual Lady അൽതഫ് മലയാളം References ↑ ↑ {{ cite web }} : Cite has empty unknown parameter: | 1= ( help ) ↑
അഞ്ജന സുഖാനി
അഞ്ജന സുഖാനി (ജനനം: ഡിസംബർ 10, 1978) ഒരു ഇന്ത്യൻ അഭിനേത്രിയും മോഡലുമാണ്.
അവർ പ്രധാനമായും ഹിന്ദി , തെലുങ്ക് , കന്നഡ സിനിമകളിൽ അഭിനയിക്കുന്നു.
പ്രീതിയുടെയും ഓം സുഖാനിയുടെയും മകളായി ജയ്പൂരിലെ ഒരു സിന്ധി ഹിന്ദു കുടുംബത്തിൽ 1978 ഡിസംബർ 10 ന് അഞ്ജന ജനിച്ചു.
അവർക്ക് ഒരു മൂത്ത സഹോദരനുമുണ്ട്.
അവർ കാർഡിഫ് മെട്രോപൊളിറ്റൻ യൂണിവേഴ്സിറ്റിയിൽനിന്ന് ബിരുദാനന്തര ബിരുദം നേടിയിട്ടുണ്ട്.
സിനിമ,മോഡലിംഗ് ലാക്‌മെ ഫാഷൻ വീക്കിൽ റാംപിൽ നടക്കുന്ന അഞ്ജന സുഖാനി
അഭിനയം പിന്തുടരാൻ സുഖാനി തൻ്റെ അക്കാദമിക് കാര്യങ്ങൾ പിന്നോട്ടേക്ക് മാറ്റി.
[അവലംബം ആവശ്യമാണ്] അവരുടെ കരിയറിൻ്റെ ആദ്യത്തെ വർഷങ്ങളിൽ അവർ ബോളിവുഡ് സൂപ്പർസ്റ്റാർ അമിതാഭ് ബച്ചനൊപ്പം കാഡ്ബറി ഡയറി മിൽക്ക് ചോക്ലേറ്റുകളുടെ ടെലിവിഷൻ പരസ്യത്തിൽ അഭിനയിച്ചു.
ഘർ ജായേഗി എന്ന ഗാനത്തിൻ്റെ റീമിക്സ് ചെയ്ത ഹിന്ദി മ്യൂസിക് വീഡിയോയിലെ പ്രകടനത്തിലൂടെയും അവർ ശ്രദ്ധിക്കപ്പെട്ടു.
അവർക്ക് സിനിമാ വ്യവസായവുമായി ബന്ധപ്പെട്ട പശ്ചാത്തലം ഇല്ലെങ്കിലും 2007-ലെ മൾട്ടി-സ്റ്റാർ ബ്ലോക്ക്ബസ്റ്റർ ചിത്രമായ സലാം-ഇ-ഇഷ്‌ക്കിലെ പോലെ ശ്രദ്ധേയമായ വേഷങ്ങളിൽ അവർ അഭിനയിച്ചിട്ടുണ്ട്.
അതിനുശേഷം 2006-ലെ ഹിറ്റിൻ്റെ തുടർച്ചയായ ഗോൾമാൽ റിട്ടേൺസിൽ അവർ അഭിനയിച്ചു.
ജയ് വീരു , ജഷ്ൻ , ഗണേശ് , യുവിക ചൗധരി എന്നിവർക്കൊപ്പമുള്ള അവരുടെ കന്നഡ അരങ്ങേറ്റ ചിത്രമായ മലേയാലി ജോതെയാലി എന്നിവയായിരുന്നു അവരുടെ മറ്റ് റിലീസുകൾ.
നാ ഊപ്പിരി (2005) എന്ന ചിത്രത്തിന് ശേഷം തെലുങ്കിലെ തൻ്റെ രണ്ടാമത്തെ ചിത്രമായി ടോളിവുഡ് നടൻ രവി തേജയുടെ ഡോൺ സീനു എന്ന സിനിമയിൽ അവർ അഭിനയിച്ചു.
2016-ൽ സ്വപ്‌ന വാഗ്മരെ ജോഷി സംവിധാനം ചെയ്ത സഞ്ജയ് ലീല ബൻസാലി പ്രൊഡക്ഷൻസിന്റെ ലാൽ ഇഷ്‌ക്കിൽ സ്വപ്നിൽ ജോഷിയ്‌ക്കൊപ്പം അഞ്ജന തന്റെ മറാത്തി സിനിമയിലെ  അരങ്ങേറ്റം കുറിച്ചു.
ബാഹ്യ ലിങ്കുകൾ Anjana Sukhani എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ഇന്റർനെറ്റ് മൂവി ഡാറ്റാബേസിൽ നിന്ന് അഞ്ജന സുഖാനി അഞ്ജന സുഖാനി at Bollywood Hungama അവലംബം ↑ 1 2 ↑ 1 2 ↑ ↑ ↑ ↑
അഞ്ചൽ ഗ്രാമപഞ്ചായത്ത് ഇംഗ്ലീഷ് വിലാസം https://ml.wikipedia.org/wiki/Anchal_Gramapanchayat
കൊല്ലം ജില്ലയുടെ കിഴക്കുഭാഗത്തായി സ്ഥിതി ചെയ്യുന്ന ഈ പഞ്ചായത്ത് ആയൂരിൽ നിന്നും ഏഴ് കിലോമീറ്റർ കിഴക്കുമാറിയും പുനലൂർ മുനിസിപ്പാലിറ്റിയിൽ നിന്നും 10 കി.
മീറ്റർ തെക്കുമാറിയും സ്ഥിതി ചെയ്യുന്നു.
കിഴക്ക് ഏരൂർ പഞ്ചായത്തും തെക്കു കിഴക്ക് അലയമൺ പഞ്ചായത്തും തെക്ക് ഇട്ടിവ പഞ്ചായത്തും പടിഞ്ഞാറ് ഇടമുളയ്ക്കൽ പഞ്ചായത്തും വടക്ക് കരവാളൂർ പഞ്ചായത്തും ചുറ്റപ്പെട്ടു കിടക്കുന്നു.
പഞ്ചായത്തിൽ പെടുന്നില്ലയെങ്കിലും ഇത്തിക്കരയാറ് തെക്കേ അതിരായി ഒഴുകുന്നു.
സമുദ്ര നിരപ്പിൽ നിന്നും 75 മീറ്റർ ഉയരത്തിൽ 2445 ഹെക്ടർ വിസ്തീർണ്ണമുള്ള ഈ പഞ്ചായത്തിനെ മലനാട്ടിൽ ഉൾപ്പെടുത്തിയിരിക്കുന്നു.
ധാരാളം തോടുകളും കുളങ്ങളും കൊണ്ട് ഗ്രാമപഞ്ചായത്തിന്റെ എല്ലാ ഭാഗങ്ങളും ബന്ധിച്ചിരിക്കുന്നു.
2573 മി.മീറ്റർ മഴയാണ് ജലത്തിന്റെ പ്രധാന സ്രോതസ്സ് എങ്കിലും  മറ്റു ഉപരിതല സ്രോതസ്സുകൾ തോടുകളും കുളങ്ങളുമാണ്.
കുളങ്ങളും ചിറകളുമായി ഏകദേശം 23 ജലസ്രോതസ്സുകൾ പഞ്ചായത്തിലുണ്ട്.
2070 ഹെക്ടർ പ്രദേശത്ത് നീർവാർച്ച കൂടുതലുള്ള ചെങ്കൽ മണ്ണാണ് പഞ്ചായത്തിലെ ഭൂരിഭാഗം പ്രദേശങ്ങളിലും   എങ്കിലും പശിമരാശിയുള്ള  ഏക്കൽ മണ്ണ്  താഴ്വരകളിൽ  പ്രത്യേകിച്ച് വയലേലകളിൽ കളിമണ്ണും കാണപ്പെടുന്നു.
കൂടാതെ ചില ഭാഗങ്ങളിൽ ചെങ്കൽ മണ്ണിനോടൊപ്പം പാറയും കാണപ്പെടുന്നു.
ആദ്യകാലങ്ങളിൽ മുഴുവൻ വിസ്തീർണ്ണത്തിന്റെ 25 ശതമാനത്തോളം പ്രദേശത്തിന്റെ മുഖ്യ കൃഷി നെല്ലായിരുന്നു.
ആദ്യ കാലങ്ങളിൽ പ്രധാനമായും  ഉപയോഗിച്ചിരുന്ന വിത്തിനങ്ങൾ ചമ്പാവ്, അതിക്കിരാഴി, കറുത്ത മുണ്ടകൻ, തവളക്കണ്ണൻ, വെള്ളചേറാടി, കറുത്ത ചേറാടി, പള്ളിപ്പുറം തുടങ്ങിയവയായിരുന്നു.
കാളകളേയും പോത്തുകളേയും കലപ്പയും  ഉപയോഗിച്ചുള്ള ഉഴവും  ജൈവ വളങ്ങളും അടങ്ങിയ നാടൻ കൃഷിരീതികളായിരുന്നു അവലംബിച്ചിരുന്നത്.
വയലുകളിൽ നെൽകൃഷിക്ക് പുറമേ ഇടവിള കൃഷികളും തെങ്ങ്, കമുക് എന്നിവ നെൽപ്പാടങ്ങളുടെ  വരമ്പുകളിൽ വ്യാപകമായി കൃഷി ചെയ്തിരുന്നു.
T.R-8  തുടങ്ങിയ അത്യുല്പാദന ശേഷിയുള്ള വിത്തിനങ്ങളും രാസവളങ്ങളും 1960 കളിലാണ് ഉപയോഗിക്കാൻ തുടങ്ങിയത്.
കൂടാതെ  ഉയർന്ന പ്രദേശങ്ങളിലും  ചരിഞ്ഞ പ്രദേശങ്ങളിലും  കശുമാവ്, പ്ളാവ്, മാവ് തുടങ്ങിയ  ഫല വൃക്ഷങ്ങളും  തെങ്ങ്, കമുക്, മരച്ചീനി, മറ്റു കിഴങ്ങു വർഗ്ഗങ്ങൾ, കുരുമുളക്, വെറ്റില, വാഴ, ഇഞ്ചി, മഞ്ഞൾ എന്നിവയും മുഖ്യ വിളകളായി  കൃഷി ചെയ്തിരുന്നു.
കൂടാതെ പച്ചക്കറികൾ ഉഴുന്ന്,  മുതിര, കൂവരക്, പയറ്, മധുരക്കിഴങ്ങ്, കൂവ,  എന്നിവയും കൃഷി ചെയ്തിരുന്നു.
പകുതിവാരം, പാട്ടം വ്യവസ്ഥകളിൽ  ജന്മി - കുടിയാൻ വ്യവസ്ഥ നിലനിന്നിരുന്ന കാലഘട്ടത്തിൽ കൃഷി നടത്തിയിരുന്നു.
ഇപ്പോൾ ഈ പഞ്ചായത്തിന്റെ മുഖ്യ കൃഷിയായി കാണപ്പെടുന്നത് റബ്ബറാണ്.
കൃഷിഭവന്റെ 1996 ലെ കണക്കു പ്രകാരം ആകെ വിസ്തൃതിയുടെ 28.62 ശതമാനം (700 ഹെക്ടർ)  റബ്ബർ കൃഷി ചെയ്യുന്നു.
റബ്ബർ കൃഷി  കഴിഞ്ഞാൽ പഞ്ചായത്തിന്റെ  ആകെ വിസ്തൃതിയുടെ 53.6 ശതമാനം (1311 ഹെക്ടർ) പ്രദേശങ്ങളിൽ തെങ്ങ്, കവുങ്ങ്, മരച്ചീനി, മാവ്, പ്ളാവ്, കുരുമുളക്, വാഴ, പയറു വർഗ്ഗങ്ങൾ, പച്ചക്കറികൾ, കിഴങ്ങു വർഗ്ഗങ്ങൾ മിശ്രവിള കൃഷി ഉൾപ്പെടുന്നു.
ഏകദേശം 270 ഹെക്ടറോളം  പ്രദേശത്തു മാത്രമേ ഇപ്പോൾ നെൽകൃഷിയുള്ളൂ.
വാർഡുകൾ മൈലോട്ട്കോണം ചോരനാട് അരീപ്ലാച്ചി വടമൺ കുരുവിക്കോണം ആർച്ചൽ നെടിയറ പാറവിള അഗസ്ത്യ കോട് കോളേജ് വാർഡ് അഞ്ചൽ ടൌൺ വടമൺ ചൂരക്കുളം തഴമേൽ മാർക്കറ്റ് വാർഡ് പനയഞ്ചേരി വെണ്മണിയോട് പൊങ്ങുംമുകൾ ഏറം സ്ഥിതിവിവരക്കണക്കുകൾ ജില്ല 				:	കൊല്ലം ബ്ലോക്ക് 		        	:	അഞ്ചൽ വിസ്തീര്ണ്ണം  			:	24.45 ചതുരശ്ര കിലോമീറ്റർ ജനസംഖ്യ 			:	28612 പുരുഷന്മാർ 			:	14026 സ്ത്രീകൾ 			:	14586 ജനസാന്ദ്രത 			:	 1170 സ്ത്രീ:പുരുഷ അനുപാതം	:	1040 സാക്ഷരത 			:	87.76 അവലംബം http://www.trend.kerala.gov.in/trend/main/Election2010.html Archived 2010-10-22 at the Wayback Machine .
http://lsgkerala.in/anchalpanchayat/ Archived 2013-04-25 at the Wayback Machine .
അഞ്ചൽപ്പെട്ടി ഇംഗ്ലീഷ് വിലാസം https://ml.wikipedia.org/wiki/Post_box അഞ്ചൽപ്പെട്ടി തൃശ്ശൂർ ജില്ലയിലെ പുത്തൻച്ചിറ കരിങ്ങാച്ചിറയിലെ അഞ്ചൽപ്പെട്ടി
കേരളത്തിലെ പരമ്പരാഗതമായ തപാൽ സർവീസ് അഞ്ചലാപ്പീസ് എന്നാണറിയപ്പെട്ടിരുന്നത്.